સવારે પાંચ વાગે ડૉ. લાભભાઈને પાયખાને જવાની ટેવ. એક દિવસ વજુને તોફાન સૂઝ્યું. એક કાળો સાડલો વીંટીને વજુ રાહ જોતો ઊભો. જેવા લાભભાઈ બહાર નીકળ્યા કે વજુ તેમને વળગ્યો. અંધારું અને કાળા સાડલાવાળી ચુડેલ! લાભભાઈએ ચીસ પાડી અને વજુ હસી પડ્યો. જેવી ખેલદિલીથી વજુએ આ નાટક કર્યું એવી ખેલદિલીથી લાભભાઈએ એનો પડઘો પાડ્યો અને બન્ને ખૂબ હસ્યા. આવી રીતે એક રાતે તેણે નાટકની દાઢી-મૂછો ચોડીને પડોશમાં ઘૂસીને સ્ત્રી-બાળકોને પહેલાં ગભરાવ્યાં અને પછી હસાવ્યાં.